Vilmos Apor

Blahoslavený barón Vilmos Apor (celým menom Vilmos Apor barón de Altorja, * 29. februára 1892, Sighişoara (Segesvár), dnešné Rumunsko  – † 2. apríla 1945, Győr, Maďarsko) bol maďarský šľachtic, rímskokatolícky duchovný a mučeník, biskup rábsky (1941 – 1947). 

Vilmos Apor sa narodil do šľachtickej rodiny baróna Gábora Apora a grófky Fidelie Pálffy ab Erdöd. Už ako dieťa sa cítil povolaný k posvätnému kňazstvu a ako malý chlapec požiadal svoju matku o kalich a paténu ako vianočný darček. V škole vynikal v štúdiu latinčiny. Napriek počiatočnému želaniu svojej matky bol nakoniec v roku 1915 vysvätený za kňaza, keď študoval u jezuitov v Innsbrucku. Svoju prvú omšu slávil 25. augusta toho istého roku za účasti svojej matky a sestier.

Preslávil sa oddanosťou ochrane týraných žien, ktorá nakoniec viedla k jeho mučeníctvu. V roku 1941 ho pápež Pius XII. vymenoval za biskupa Rábu (maď. Győr)  a za svoje motto si zvolil: Crux firmat mitem, mitigate fortem (slov. Kríž posilňuje slabých a robí silných jemnými).

Počas Druhej svetovej vojny protestoval proti prenasledovaniu maďarských Židov a počas mnohých náletov na mesto otvoril svoj domov tým, ktorých domy boli zničené. Keď ruské jednotky v roku 1945 vstúpili do mesta, mnoho žien, vrátane Židov a rehoľníkov, sa uchýlilo do biskupského paláca a on sám sa stiahol do malej miestnosti.

Na Veľký piatok 30. marca 1945 vtrhli do biskupskej rezidencie traja opití ruskí vojaci a chceli ženy odviesť do kasární. Biskup Apor odmietol a postavil sa pred ženy. Jeden z Rusov na neho vystrelil a zranil do brucha; zo strachu potom vojaci utiekli a nechali ženy bez obťažovania. Biskup Apor prežil v bolestiach tri dni, operácie na jeho záchranu boli neúspešné a zomrel 2. apríla 1945 na Veľkonočný pondelok po spovedi a posledných obradoch.

Pápež Ján Pavol II. ho 9. novembra 1997 vyhlásil za blahoslaveného. Bol konventným kaplánom ad honorem a prelátom Maltézskeho rádu. Je zaradený medzi blahoslavených Zvrchovaného vojenského maltézskeho rádu. Jeho sviatok je stanovený ako povinný pamätný deň na 23. mája.

 Referencie 

 Pozri aj 
 Blahoslavení a svätí Maltézskeho rádu

 Galéria 

 Iné projekty 

 Externé odkazy 
 stručný portrét  (en) (hu)
 stručný životopis  (en)
 podrobnejší životopis (pl)
 podrobný životopis (en)
 Vilmos Apor na Catholic Hierarchy (en)

Kategória:Maďarskí katolícki blahoslavení
Kategória:Biskupi Győrskej diecézy
Kategória:Blahorečení Jánom Pavlom II.
Kategória:Osobnosti zo Sighișoary
Kategória:Maltézski rytieri
Kategória:Blahoslavení a svätí Maltézskeho rádu
Kategória:Katolícki svätci majúci sviatok 23. mája